Samuel Hlavaj je najlepším brankárom súťaže QMJHL. Rozhodli o tom výkony počas celej tejto sezóny, čí sa stal vôbec prvým slovenským brankárom s touto trofejou.

Jacques-Plante Memorial Trophy sa udeľuje brankárovi s najnižším priemerom inkasovaných gólov. Jacques Plante, rodák z kanadského mesta Shawinigan, sa preslávil aj v NHL, kde sedemkrát získal Vezinovu trofej pre najlepšieho brankára, šesťkrát sa tešil zo Stanleyho pohára a jedenkrát sa tešil aj z prestížnej Hartovej trofeje. Jacques-Plante Memorial Trophy získali v minulosti rôzni brankári, ktorí sa presadili v NHL. Sú to napríklad Martin Biron, Felix Potvin, Ondřej Pavelec alebo Jocelyn Thibault. Dúfajme, že sa do tejto spoločnosti dostane aj náš reprezentant.

Okrem tejto ceny určili aj brankárov, ktorí kraľovali v iných štatistických ukazovateľoch. Najlepšiu percentuálnu úspešnosť dosiahol Kevin Mandolese s hodnotou 92,5%. Samuel Hlavaj mal úspešnosť 91,5 %. Najviac zápasov s čistým kontom vyhral Olivier Rodrigue. Hlavaj ich mal na konte 3. A ešte najväčší počet víťazných zápasov. V tejto štatistike kraľoval Alexis Shank, ktorý v 50 zápasoch zaznamenal 36 výhier. Samuel Hlavaj bol blízko, pretože on dosiahol v 39 zápasoch na 33 výhier.



Zdroj: theqmjhl.ca

